Ինչպես անցած տարիներին, նախորդ ուսումնականը ևս մարտահրավերների հաղթահարման ու ձեռքբերումների տարի էր: Արցախի պետական համալսարանը, լինելով հանրապետության բարձրագույն կրթության ոլորտի առաջատարը և գիտամշակութային կարևոր օղակներից մեկը, անմասն չի մնացել ԼՂՀ-ում իրականացվող համապետական ծրագրերից ու միջոցառումներից: Այդ շարքից մայր բուհի ղեկավարը հատկապես կարևորեց Արցախյան շարժման 25-ամյակին նվիրված տարաբնույթ միջոցառումները, որոնցով հանդես է եկել համալսարանը, ինչպես նաև` ակտիվ մասնակցություն ունեցել կազմակերպված հանրապետական միջոցառումներին: